**I ОПШТИ ПОДАЦИ О ЈАВНОЈ НАБАВЦИ**

1. **Подаци о наручиоцу**

Наручилац: **ЈАВНО ГРАДСКО САОБРАЋАЈНО ПРЕДУЗЕЋЕ "НОВИ САД", НОВИ САД**

Адреса: **Футошки пут бр. 46, 21137 Нови Сад**

Интернет страница: **[www.gspns.rs](http://www.gspns.rs)**

1. **Врста поступка јавне набавке**

Предметна јавна набавка се спроводи у отвореном поступку, у складу са Законом и подзаконским актима којима се уређују јавне набавке.

1. **Предмет јавне набавке**

Предмет јавне набавке број **81/23** су добра – **Карте (бесконтактне пластичне картице - електронски новчаници).**

1. **Циљ поступка**

Поступак јавне набавке се спроводи ради закључења уговора о јавној набавци.

Рок трајања уговора – 12 месеци од дана обостраног потписивања.

1. **Контакт лице**

Лице за контакт: Стоја Ољача

Е-mail адреса: oljacas@gspns.rs

**Пријем електронске поште врши се преко Портала јавних набавки Републике Србије.**

1. Рок важења Понуде: Минимум 30 дана.

**Понуђач је дужан да у понуди назначи - упише рок важења понуде.**

Понуда у којој понуђач није навео рок важења понуде или је непрецизно одредио рок важења понуде (нпр.: око, од - до, оквирно или сл.) или је навео краћи рок важења понуде од оног који је одређен конкурсном документацијом, биће одбијена као неприхватљива.

Понуђач који прихвати захтев за продужење рока важења понуде не може мењати понуду.

1. **Рок испоруке добара**: најдужи рок испоруке добара, који Наручилац може да прихвати је 15 дана од дана пријема писаног позива издатог од стране Наручиоца.
2. **Гарантни рок** за понуђена добра, не може бити краћи од 12 месеци од дана испоруке добара. Понуда понуђача који понуди краћи гарантни рок од 12 месеци биће одбијена као неприхватљива.
3. **Место испоруке добара**: FCO магацин Наручиоца, Футошки пут 46, 21137 Нови Сад.

Понуђач сноси све трошкове и ризике у вези са допремањем добара до места испоруке.

Трошкови испоруке добара морају бити урачунати у цену и не могу се накнадно фактурисати, односно наплаћивати.

1. **Захтеви у погледу начина, рока и услова плаћања**

Плаћања добављачу за испоручена добра се врше након сваке испоруке добара по важећим јединичним ценама у тренутку испоруке, на основу примљене електронске фактуре добављача, у року од 45 дана од дана пријема исправне фактуре/рачуна, у складу са Законом о роковима измирења новчаних обавеза у комерцијалним трансакцијама *("Сл. гласник РС", бр. 119/2012, 68/2015, 113/2017, 91/2019, 44/2021 и 44/2021 – др. Закон, 130/21 и 138/22*).

Понуда понуђача који буде захтевао уплату аванса, биће одбијена као неприхватљива.

1. **СРЕДСТВА ОБЕЗБЕЂЕЊА**

11.1 **ЗА ОЗБИЉНОСТ ПОНУДЕ**

Понуђач је обавезан да достави 1 (једну) бланко сопствену меницу, као средство обезбеђења за озбиљност понуде, у износу од 3% од укупне вредности понуде без ПДВ-а.

Меница мора бити евидентирана у регистру меница и овлашћења Народне банке Србије, уз меницу доставити доказ о регистрацији.

Меница мора бити оверена печатом и потписана од стране лица овлашћеног за потписивање, а уз исту мора бити достављено попуњено и оверено менично овлашћење – писмо, са назначеним износом од 3% од укупне вредности Понуде без ПДВ-а.

Уз меницу мора бити достављена копија картона депонованих потписа који је издат од стране пословне банке коју понуђач наведе у меничном овлашћењу – писму.

Рок важења средства обезбеђења је 60 (шездесет) дана од дана отварања понуда.

Наручилац ће наплатити потраживање из средства финансијског обезбеђења која је дата уз понуду уколико понуђач након истека рока за подношење понуда повуче, опозове или измени своју понуду; понуђач коме је додељен уговор благовремено не потпише уговор о јавној набавци; уколико понуђач коме је додељен уговор не поднесе средство обезбеђења за извршење уговореног посла у складу са захтевима из конкурсне документације.

Наручилац ће вратити средство обезбеђења након закључења уговора о јавној набавци.

Уколико понуђач не достави меницу понуда ће бити одбијена као неприхватљива.

***Понуђачи су обавезни да средство обезбеђења за озбиљност понуде, доставе Наручиоцу у року за подношење понуда непосредно или путем поште у затвореној коверти, на адресу: Футошки пут 46, 21137 Нови Сад, са назнаком: “Средство обезбеђења за јавну набавку број 81/23 – Карте (бесконтактне пластичне картице-електронски новчаници) – НЕ ОТВАРАТИ”.***

11.2 **СРЕДСТВА ОБЕЗБЕЂЕЊА – ЗА ИЗВРШЕЊЕ УГОВОРНИХ ОБАВЕЗА**

Понуђач је обавезан да приликом закључења уговора о јавној набавци, преда наручиоцу једну бланко сопствену меницу, као средство обезбеђења за извршење уговорних обавеза у износу од 10% од укупне вредности уговора о јавној набабци, без ПДВ-а.

Меница мора бити евидентирана у регистру меница и овлашћења Народне банке Србије.

Меница мора бити оверена печатом и потписана од стране лица овлашћеног за потписивање, а уз исту мора бити достављено попуњено и оверено менично овлашћење – писмо, са назначеним износом од 10% од укупне вредности уговора, без ПДВ-а.

Уз меницу мора бити достављена копија картона депонованих потписа који је издат од стране пословне банке коју изабрани понуђачи наводе у меничном овлашћењу – писму.

Рок важења средства обезбеђења мора бити дужи 10 (десет) дана од рока трајања уговора о јавној набавци.

Наручилац ће наплатити потраживање из средства обезбеђења у случају да изабрани понуђач не извршава све своје обавезе у роковима и на начин предвиђен уговором о јавној набавци.

1. У поступку јавне набавке наручилац ће доделити уговор економски најповољнијој понуди, која се одређује на основу критеријума понуђене цене без ПДВ-а: најнижа понуђена цена максимално 100 пондера. Бодовање се врши по формули (А/Б)х100, где је А - најнижа понуђена цена, Б - понуђена цена понуђача чија понуда се разматра, 100 – број пондера.
2. Резервни критеријум на основу којег ће се доделити уговор у ситуацији када постоје две или више понуда које су након примене критеријума једнаке:

У случају да постоје две или више понуда са истом ценом, Наручилац ће доделити уговор Понуђачу који понуди дужи рок плаћања.

Уколико након рангирања на основу критеријума за доделу и резервних критеријума није могуће донети одлуку о додели уговора, Наручилац ће уговор доделити понуђачу који буде извучен путем жреба. Наручилац ће обавестити све понуђаче који су поднели понуде о датуму када ће се одржати извлачење путем жреба. Жребом ће бити обухваћене само оне понуде које су најповољније након рангирања на основу критеријума за доделу и резервних критеријума.

Извлачење путем жреба Наручилац ће извршити јавно, у присуству понуђача, и то тако што ће називе понуђача исписати на одвојеним папирима, који су исте величине и боје, те ће све те папире ставити у провидну кутију одакле ће прво извући само један папир. Понуђачу чији назив буде на извученом папиру ће бити додељен уговор. Након извлачења првог папира Наручилац извлачи преостале папире један по један те сходно редоследу којим су извучени рангира преостале понуђаче.

Понуђачима који не присуствују овом поступку, Наручилац ће доставити записник извлачења путем жреба.

**Напомена:**

Конкурсна документација састављена је у складу са Законом о јавним набавкама („Сл.гласник РС“, број 91/19), комплетну докуметацију, као и све остале информације о предметном поступку јавне набавке можете видети путем линка

<https://jnportal.ujn.gov.rs/tender-ca/183815>